**Z A K LJ U Č C I**

sa 29. sjednice Upravnog vijeća održane 23.2.2023. s početkom u 18,00 u prostorijama centralnog vrtića, Perkovčeva 88/1, Samobor

NAZOČNE: Tatijana Lenart –predsjednica, predstavnik Osnivača

Anamarija Hohla – predstavnik Osnivača

Maja Dadić Žeravica – predstavnik roditelja

Ksenija Štibohar – predstavnik Vrtića

ISPRIČALA SE: Maja Dadić Žeravica – predstavnik roditelja

Mia Horvat– predstavnik Osnivača

Ostali nazočni: Josipa Milaković, ravnateljica

Milana Zorić-Šabić – tajnik

Tatijana Lenart, predsjednica Upravnog vijeća otvara sjednicu, pozdravlja nazočne, utvrđuje da je prisutan potreban broj članova Upravnog vijeća, te predlaže

**DNEVNI RED:**

1. Verifikacija zapisnika sa 28. sjednice Upravnog vijeća
2. Izvješće ravnateljice o radu vrtića i provođenju odluke UV između dvije sjednice
3. Radni odnosi – donošenje odluke o izboru kandidata po zaključenom natječaju za:

- **odgojitelj na određeno puno radno vrijeme**, do povratka odsutne

radnice

- **spremačica** (1 izvršitelj) na određeno puno radno vrijeme

**- pomoćnik djetetu s TUR** na određeno puno radno vrijeme,

najdulje do 30.6.2023.

**- pomoćnik djetetu s TUR** na određeno nepuno radno vrijeme,

(20 sati tjedno) najdulje do 30.6.2023.

1. Sporazumni prestanak radnog odnosa sa edukacijskim rehabilitatorom – donošenje odluke
2. Radni odnosi – donošenje odluke o raspisivanju natječaja za:

* zdravstvenu voditeljicu na određeno, nepuno radno vrijeme (20 sati tjedno), do povratka odsutne radnice
* edukacijski rehablitator – 1 izvršitelj na neodređeno puno radno vrijeme
* odgojitelj na određeno puno radno vrijeme – i izvršitelj, do povratka odsutne radnice s duljeg bolovanja

1. Razno

Nakon što je dnevni red jednoglasno prihvaćen, prelazi se na rad po istom.

**Ad-1. Verifikacija zaspisnika sa 28. sjednice Upravnog vijeća**

Konstatira se da su sa Zapisnikom 28. sjednice upoznati članovi Upravnog vijeća, te budući nema primjedbi isti se verificira.

**Ad-2. Izvješće ravnateljice o radu vrtića i provođenju odluke UV između dvije sjednice**

Planirane aktivnosti pedagoškog rada odrađene su prema kalendaru za veljaču 2023. Godine.

* Postavljane video nadzora za ulaznu i izlaznu rampu u centralnom objektu – zbog učestalih lomova senzora.
* Intezivira se suradnja s roditeljima putem aplikacije Okitoki – svi roditelji pozvani putem elektroničke pozivnice, te se većina odazvala pozivu i pristupila aplikaciji.
* Izgradnja vrtića u Molvicama – predan troškovnik za nabavu didaktike, no detaljnije informacije još nemamo po pitanju početka realizacije.
* Nastup na 197. Samoborskom fašniku – sudjelovalo naših 6 predškolskih skupina.
* Ostvarili suradnju sa Školom za modu i dizajn iz Zagreba zahvaljujući našoj predstavnici roditelja, gđi. Maji Dadić Žeravici, po pitanju donacije šivaćeg stroja.
* Informiranje Upravnog vijeća o sastancima i koordinaciji ravnateljica pri Osnivaču (30.1.,2.2. i 6.2.) – na temu Pravilnika o upisu, upisnom postupku (digitano), tekućih investicijskih potreba, te proširenja kapaciteta gradskih vrtića.
* Iznesene su moguće potrebe i problematika u organizacijskom smislu:

- dodatni investicijski radovi na dječjem igralištima u centralnom objektu (nogometno igralište i „živa ograda“), te u područnom objektu Antuntun (izrada betonske stazice za vožnju dječjih vozila, saniranje dotrajale boje na konstrukcijama terasa).

- potreba organiziranja druge centralne kuhinje (prijedlog: Antuntun) zbog najave povećanja kapaciteta vrtića sljedeće pedagoške godine, ali i zbog sve većeg broja djece s nutritivnim alergijama (mogućnost odvajanja pripreme posebnih obroka za djecu s alergijama).

- potrebe za dodatnim zapošljavanjem povećanjem kapaciteta vrtića (odgojitelji, tehničko osoblje, kuharice, administrativno osoblje, zdravstveni voditelj).

- problematika čestih bolovanja, posebice tehničkog osoblja – najčešće ne znamo datum povratka osobe pa imamo problem s pronalaskom zamjena, a kolegice koje odlaze na zamjenu pojačano rade te završavaju na bolovanju zbog zahtjevnosti poslova koje obavljaju (u jednom trenutku je istovremeno bilo 7 kolegica teh.osoblja na bolovannju).

* U suradnji s Komunalcem – u područnom objektu Antuntun održana je edukacija djece na temu odvojenog prikupljanja otpada – edukacija se pokazala vrlo uspješnom i poučnom, te ćemo suradnju s Komunalcem svakako nastaviti i dalje, a našim programom „Eko-škole“ organizirat će se slične akcije projektom „Upoznajmo naše susjede“.
* Dramska skupina odgojitelja „Vitezova mala scena“, u fašničke dane izvela je predstavu „Nered u kuhinji“ na sveopće veselje djece, ali i drugih odgojitelja. Spomenuta skupina zasigurno zaslužuje same pohvale koje stižu iz svih objekata našeg vrtića jer su odgojiteljice predstavu izvele za djecu polaznike svih naših objekata, što iziskuje mnogo truda i fleksibilnosti u radu kolegica.

**Ad-3. Radni odnosi – donošenje odluke o izboru kandidata po zaključenom natječaju**

**za:** - **odgojitelj na određeno puno radno vrijeme**, do povratka odsutne

radnice

- **spremačica** (1 izvršitelj) na određeno puno radno vrijeme

**- pomoćnik djetetu s TUR** na određeno puno radno vrijeme,

najdulje do 30.6.2023.

**- pomoćnik djetetu s TUR** na određeno nepuno radno vrijeme,

(20 sati tjedno) najdulje do 30.6.2023.

**Z a k lj u č a k**

**Na radno mjesto odgojitelja, na određeno puno radno vrijeme, do povratka odsutne radnice sa duljeg bolovanja odabire se DORA TROŠELJ,**

**koja u potpunosti ispunjava uvjete tražene u natječaju.**

**Z a k lj u č a k**

**Na radno mjesto spremačice na određeno puno radno vrijeme, do povratka odsutne radnice sa duljeg bolovanja, odabire se**

**RENATA LAUŠIN**

**koja u potpunosti ispunjava uvjete tražene u natječaju.**

**Z a k lj u č a k**

**Na radno mjesto pomoćnika djetetu s teškoćama u razvoju na određeno nepuno radno vrijeme, najdulje do 30.6.2023. odabire se**

**IVA LALIĆ**

**koja u potpunosti ispunjava uvjete tražene u natječaju.**

**Z a k lj u č a k**

**Na radno mjesto pomoćnika djetetu s TUR, na određeno puno radno vrijeme, najdulje do 30.6.2023., odabire se TAJANA VUKOVIĆ,**

**koja u potpunosti ispunjava uvjete tražene u natječaju.**

**Ad-4. Sporazumni prestanak radnog odnosa na neodređeno puno radno vrijeme –**

**edukacijski rehabilitator.**

**Z a k lj u č a k**

**Prihvaća se zahtjev za sporazumni prestanak radnog odnosa na neodređeno puno radno vrijeme sa Kristinom Živčić, edukacijskom rehabilitatoricom, zbog prelaska na rad kod drugog poslodavca.**

**Radni odnos prestaje dana 19.3.2023. godine, po isteku otkaznog roka.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ad-5. Radni odnosi – donošenje odluke o raspisivanju javnog natječaja za**

**Z a k lj u č a k**

**Raspisuju se natječaji za radna mjesta:**

* **zdravstveni voditelj na određeno, nepuno radno vrijeme (20 sati tjedno), do povratka odsutne radnice**
* **edukacijski rehablitator – 1 izvršitelj na neodređeno puno radno vrijeme**
* **odgojitelj na određeno puno radno vrijeme – 1 izvršitelj, do povratka odsutne radnice s duljeg bolovanja**

**Natječaji će se objaviti na mrežnim stranica i oglasnim pločama vrtića, te mrežnim stranicama i oglasnim pločama Hrvatskog zavoda za zapošljavanje.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Završeno u 19,20 sati

KLASA: 601-05/23-2/01

URBROJ: 238-27-71-02-23-2

Samobor, 24.2.2023.

Zapisnik vodila Predsjednica Upravnog vijeća

Milana Zorić-Šabić Tatijana Lenart